ka en en ka ka ka ka ka ka ka ka ka ka ka ka ka ka ka xmf ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en nl en it en en ka en ka ka ka ka ka ka ka es ka kk ka es pt
ბლეფაროპლასტიკა, ეს არის პლასტიკური ოპერაცია, რომელიც აახალგაზრდავებს თვალებს.
ბლეფაროპლასტიკა პლასტიკური ოპერაციების ხუთეულში შედის. ოპერაცია გულისხმობს, ქუთუთოებიდან ჭარბი კანის და ცხიმის, ასევე „თიაქრების“ მოცილებას.
პლასტიკა შეიძლება ჩატარდეს, როგორც ზედა, ასევე ქვედა ქუთუთოებზე. ოპერაციის მეშვეობით შესაძლებელია თვალის ფორმის შეცვლა, მოშვებული კანის და ე.წ. „ბალიშების“ მოშორება ქუთუთოებიდან.
ოპერაციამდე პაციენტს უტარდება გამოკვლევები. ქირურგთან კონსულტაციისას პაციენტთან შეთანხმებით იგეგმება ოპერაციის დეტალები.
ზედა ქუთუთოების ოპერაციისას, ჭრილობის ხაზი ბუნებრივ ნაოჭში, ხოლო ქვედა ქუთუთოზე ოპერაციისას ჭრილობის ხაზი წამწამების ხაზის ქვეშ იმალება. განაკვეთი იკერება კოსმეტიკური ნაკერით. ორივე შემთხვევაში ნაწიბური პრაქტიკულად შეუმჩნეველია.
თუ პაციენტს ქვედა ქუთუთოზე აღენიშნება მხოლოდ „ბალიშები,“ ამ შემთხვევაში კეთდება დახურული ბლეფაროპლასტკა. განაკვეთი ტარდება ქვედა ქუთუთოს ლორწოვანი გარსიდან. ამ დროს ნაწიბური უხილავია.
კორექციის სირთულის შეფასების შემდეგ, პაციენტთან შეთანხმებით გადაწყდება ოპერაცია გაკეთდეს ადგილობრივი თუ ზოგადი ანესთეზიით. ოპერაციის ხანგრძლივობა დაახლოებით 1-2 საათია.
პაციენტი ადგილობრივი ანესთეზიის შემთხვევაში კლინიკას ტოვებს იმავე დღეს. ზოგადი ანესთეზიის შემთხვევაში მეორე დღეს.
დაახლოებით ორ კვირაში საბოლოო შედეგი თვალსაჩინო ხდება. ქუთუთოების დეფექტი, რომელიც პაციენტს დაღლილ იერს ძენდა და ასაკს მატებდა წარსულს ბარდება.
წინასაოპერაციო კონსულტაციაზე პაციენტმა სწორი ინფორმაცია მიაწოდოს ექიმს. განსაკუთრებით მნიშვნელოვანია ინფორმაცია მედიკამენტებზე, რომლებსაც იღებდა, ან იღებს პაციენტი. ზოგჯერ საჭიროა გარკვეული წამლების მიღების შეწყვეტა ოპერაციამდე ან მათი დოზების კორექცია. მაგ: ისეთი პრეპარატების მიღება, როგორიცაა ასპირინი ან ასპირინის შემცველი სხვა წამლები, უნდა შეწყდეს ოპერაციამდე 10 დღით ადრე.
აუცილებლად უნდა შეატყობინოთ ექიმს ჯანმრთელობის გაუარესების შემთხვევაში.
შუადღისთვის დაგიკავშირდებიან კლინიკიდან და შეგატყობინებენ მოსვლის დროს;
არ მიიღოთ საკვები 12:00 საათის შემდეგ;
უნდა მოხვიდეთ უზმოთ (არ მიიღოთ საკვები და სასმელი!);
არ გაიკეთოთ მაკიაჟი და სამკაულები;
სასურველია ზედა ტანსაცმელი იყოს ღილიანი ან ელვა შესაკრავით;
ბლეფაროპლასტიკა შესაძლოა გაკეთდეს ადგილობრივი გაუტკივარებით ან ზოგადი ნარკოზით. ზოგადი გაუტკივარების (ნარკოზის) შემთხვევაში, ჩარევის დასრულების შემდეგ მოგათავსებენ ოპერაციის შემდგომ პლატაში, სადაც ექიმების და ექთნების მეთვალყურეობის ქვეშ გაიღვიძებთ. საანესთეზიო პრეპარატების მოქმედების სრულად გასვლის შემდეგ კი დაბრუნდებით თქვენს პალატაში. ოპერაციის დღესვე შეძლებთ სიარულს და მნახველების მიღებას 18:00 დან 20:00 საათამდე.
კლინიკაში ყოფნის პერიოდში მიიღებთ თქვენთვის დასაშვებ სამჯერად კვებას.
თუ ოპერაციას ადგილობრივი გაუტკივარებით გაიკეთებთ ოპერაციის დღესვე რამოდენიმე საათში გაეწერებით სახლში.
ოპერაციის დასრულების შემდეგ შეხვეული იქნებით საშუალო კომპრესიის ნახვევით. ნახვევს შეგიცვლიან მეორე დღეს.
მოგიწევთ რამდენიმე საკონტროლო ვიზიტი.
ოპერაციის შემდგომი მოვლის და ვიზიტების შესახებ მიიღებთ სრულ ინფორმაციას გაწერისას.
პრივატ კლინიკის პლასტიკური ქირურგები თენგო ჩიკვაიძე და თამარა მირაშვილი.
ტელ: 224 41 14, 224 44 14
ცხელი ხაზი: 224 44 24
2014 © Copyright - შპს იოანე მოწყალის სახელობის პრივატ კლინიკა
ცხელი ხაზი         (+995 32) 2 244 424